De Lille hof toe ná mosie van wantroue | Maroela Media
De Lille het gesê sy het die uitslag verwag en sal voortveg tot in die hoogste hof omdat sy meen die DA se terugroepklousule is strydig met die Suid-Afrikaanse Grondwet.
As sy dít doen, kan die DA se kopseer nog lank nie verby wees nie, veral omdat die party nou sit met minstens 41 Kaapse raadslede wat openlik voel De Lille is reg, maar steeds onder die DA-vaandel en in die DA-koukus sit.
Ná 'n vergadering van drie uur het 97 DA-raadslede vir die mosie van wantroue gestem, 41 daarteen, daar was een bedorwe stembrief en 15 raadslede was afwesig.
Natasha Mazzone, ondervoorsitter van die DA se federale raad, het gesê De Lille sal nou die geleentheid kry om voorleggings aan die federale raad te doen oor hoekom sy nie van haar pos onthef moet word nie. Die federale dagbestuur sal daaroor vergader en 'n besluit neem "wat kan insluit dat De Lille kragtens die terugroepklousule moet bedank".
Mazzone het gesê 'n verslag van die Kaapse regsfirma Bowman Gifillan het prima facie-bewyse van growwe wangedrag, afskeep van pligte en misleiding van die stadsraad teen De Lille ingebring. Volgens Mazzone meen die meeste koukuslede dat De Lille die party in oneer gebring het, die DA se hantering van haar dissiplinêre saak in die openbaar gekritiseer het en nie meer met die DA wil saamwerk nie.
Mazzone het ontken dat die terugroepklousule spesifiek teen De Lille gemik is. In die twee weke sedert die aanvaarding daarvan is dit reeds gebruik om die burgemeester van die Matzikama-munisipaliteit in Vredendal, Renda Stephan, terug te roep. Daar is ook nou 'n poging om dit in te span teen 'n raadslid in Stellenbosch.
As daar 'n verslag en bewyse is, moet die dame dit tog lees en insien sy is verkeerd! Politieke is snaakse mense, hulle voer aan hul verteenwoordig jou maar as die werk verloor kan word, hou hul vas daaraan soos dinges aan wolkombers. De Lile, jy wys nou jou ware kleure, jy verteenwoordig net jouself en NIE die DA of kiesers NIE
Laat gaan Patricia ……………… die DA wil jou nie meer in hulle party hê nie ………………
Patricia jy kan maar gaan jy vry al lankal na EFF weet net nie of jy so vet salaris daar gaan kry.
My vraag aan die DA: As De Lille dan krimineel vervolg kan word hoekom is daar dan geen saak by die Polisie aangemeld nie? Julle verkondig dat julle nie korrupsie duld nie. Wat nou?
Klink vir my dat julle maar n swak saak het.
Wyk neet, wyk, jy het n korrupte kader geword en die DA het darm die etiek om van korruptes en onderpresteerders ontslae te raak.